
Vilnius

PAGRINDINIO KOMITETO  

I Š V A D A

dėl Lietuvos Respublikos valstybinės lietuvių kalbos komisijos statuso  papildymo

įstatymo projekto (IXP-26(2))


1. Komiteto posėdyje dalyvavo:

Komiteto pirmininkas R. Pavilionis, P. Jakučionis, J. Jučas, E. Kaniava, J. Korenka, V. Kvietkauskas, J. G. Mincevičius, J. Narvilienė, A. Sakalas, D. Teišerskytė


2. Ekspertų, konsultantų, specialistų išvados:

Eil. 

Nr.
Išvados teikėjas
Išvados turinys
Komiteto nuomonė 
Argumentai, pagrindžiantys nuomonę 


LRS Teisės departamento Teisės departamento vyresn.konsultantė J.Andriuškevičiūtė

Vertinant projektą juridinės technikos požiūriu ir jo santykį su galiojančiais įstatymais, būtų galima pateikti kai kurių pastabų ir pasiūlymų:

1. Įstatymo projektą reikėtų išdėstyti laikantis Įstatymų ir kitų teisės norminių aktų rengimo tvarkos įstatymo reikalavimų. Atsižvelgiant į tai, kad įstatymą siūloma papildyti tik vienu nauju straipsniu, galima būtų pasiūlyti nedėstyti įstatymo nauja redakcija.

2. Projekte siūloma papildyti Valstybinės lietuvių kalbos komisijos statuso įstatymą nauju 5 straipsniu. Jame numatyta, kad Valstybinėje lietuvių kalbos komisijoje veikia Kalbos turtinimo skyrius. Šio skyriaus vadovą tvirtina ir keičia Seimo Pirmininkas pagal Švietimo, mokslo ir kultūros komiteto pirmininko teikimą. Kalbos turtinimo skyriaus etatų skaičių ir darbo užmokesčio dydį tvirtina Seimo Pirmininkas pagal Švietimo, mokslo ir kultūros bei Biudžeto ir finansų komitetų teikimą.


Teikiamas nuostatas reikėtų tikslinti. Visų pirma, reikėtų atkreipti dėmesį į tai, kad nevisiškai aiškus sąvokos “veikia” turinys. Neaišku, ar čia kalbama apie skyriaus įsteigimą ar apie ką kita. Be to, neaiškus šio skyriaus statusas. Jeigu jis yra tik struktūrinis padalinys, tai tokiu atveju projekto 5 straipsnio normos yra perteklinės, nes etatų skaičiaus nustatymo tvarka jau reglamentuota šiuo metu galiojančiame Įstatymo 5 straipsnyje. Jeigu siūloma įsteigti įstaigą, tai reikėtų apibrėžti jos statusą, steigimo tvarką ir kt. 

Nuostatą, kad Kalbos turtinimo skyriaus vadovą tvirtina ir keičia Seimo Pirmininkas, pagal Švietimo, mokslo ir kultūros komiteto pirmininko teikimą, reikėtų tikslinti atsižvelgiant į Valstybės tarnybos įstatyme reglamentuotą valstybės tarnautojų priėmimo į valstybės tarnybą tvarką. 

3. Teikiamos nuostatos tikslintinos ir atsižvelgiant į Valstybės tarnybos įstatymo bei Valstybės politikų, teisėjų ir valstybės pareigūnų darbo apmokėjimo įstatymo nuostatas. 

Valstybės tarnybos įstatymo 2 priedėlio 17 punkte nustatytos institucijų, komisijų ir tarnybų, atskaitingų Seimui ar Respublikos prezidentui, pareigybės ir jų kategorijos, o Valstybės politikų, teisėjų ir valstybės pareigūnų darbo apmokėjimo įstatyme nustatyti Seimo ar Respublikos Prezidento, kitų pagal specialius įstatymus paskirtų valstybinių komisijų ir tarybų pirmininkų, jų pavaduotojų ir narių darbo apmokėjimo dydžiai ir sąlygos, todėl projekte teikiamos nuostatos dėl darbo užmokesčio dydžio yra perteklinės. Jos turėtų būti tarpusavyje suderintos su galiojančiais įstatymais.
Atsižvelgta

Kalbos turtinimo skyrių vadinti Kalbos tvarkybos  tarnyba. 

Atsižvelgta


Kalbos tvarkybos tarnybos pavadinimas tiksliau atitiktų tarnybos funkcijas


3.  Piliečių, visuomeninių organizacijų, politinių partijų bei politinių organizacijų, kitų suinteresuotų asmenų pasiūlymai, pataisos, pastabos: 

Eil. 

Nr.
Pasiūlymo teikėjas
Pasiūlymo turinys
Komiteto nuomonė 
Argumentai, pagrindžiantys nuomonę


Artūras Judžentis, Lietuvių kalbos instituto direktorius
1) Projekte nurodoma, kad tokio skyriaus uždavinys būtų “svetimžodžių keitimas lietuviškais atitikmenimis, tarmių bei etninių vietovardžių išsaugojimas”. Projekto aiškinamajame rašte skyriaus kūrimo būtinybė siejama su Vyriausybės parengtų ir patvirtintų programų įgyvendinimu. Šių programų vienu pagrindiniu vykdytoju numatytas Lietuvių kalbos institutas, jau sukaupęs, tvarkantis ir saugantis gausias Lietuvos vietovardžių kartotekas, tarmių įrašų fonoteką bei kuriantis elektroninę svetimžodžių duomenų bazę. Institute pagal Vyriausybės patvirtintas kryptis dirbamas ir lietuvių kalbos tarmių, vietovardžių bei kalbos funkcionavimo visuomenėje (taigi ir svetimžodžių) tiriamasis darbas, atliekamos ekspertizės, teikiamos rekomendacijos. Todėl manyčiau, kad minėto Komisijos skyriaus steigimo klausimai siekiant išvengti nereikalingo dubliavimo bei nesusipratimų turėtų būti sprendžiami atsižvelgiant į Instituto statusą bei dirbamus darbus.

2) Numatomo Valstybinės komisijos skyriaus steigimas didina kalbos administravimo pavojų. Administracinėmis priemonėmis kalbos turtinti tikrai negalima.


Atsižvelgta

Priėmus įstatymą Kalbos komisijos nuostatuose apibrėžti Kalbos tvarkybos  tarnybos funkcijas taip, kad Tarnyba nedubliuotų Lietuvių kalbos instituto funkcijų, ji diegtų viešojoje kalboje tai, ką Institutas kaupia, tiria ir saugo.

Pritarti 





4. Valstybės institucijų, savivaldybių pasiūlymai, pataisos, pastabos: Negauta.


5. Asmenų, turinčių įstatymų leidybos iniciatyvos teisę, pasiūlymai, pataisos, pastabos: 

Eil. 

Nr.
Pasiūlymo teikėjas
Pasiūlymo turinys
Komiteto nuomonė 
Argumentai, pagrindžiantys nuomonę 


Seimo narys S. Buškevičius

1. Papildyti įstatymą 5 straipsniu, kurį išdėstyti taip:


Valstybinėje lietuvių kalbos komisijoje prie Lietuvos Respublikos Seimo veikia Kalbos turtinimo skyrius, kurio uždavinys - svetimžodžių keitimas lietuviškais atitikmenimis, tarmių bei etninių vietovardžių išsaugojimas. Šio skyriaus vadovą tvirtina ir keičia Seimo Pirmininkas pagal Švietimo, mokslo ir kultūros komiteto pirmininko teikimą. Kalbos turtinimo skyriaus etatų skaičių ir darbo užmokesčio dydį tvirtina Seimo Pirmininkas pagal Švietimo, mokslo ir kultūros bei Biudžeto ir finansų komitetų teikimą.
Atsižvelgta


6. Seimo paskirtų papildomų komitetų pasiūlymai, pataisos, pastabos: Nebuvo paskirta.


7. Komiteto sprendimas: Pritarti patobulintam įstatymo projektui ir komiteto išvadoms ir siūlyti Seimui svarstyti 


8. Balsavimo rezultatai:  - 10 už; prieš
- nėra ;  susilaikė
- nėra.


9. Komiteto paskirtas pranešėjas 
Gintaras Šileikis

Komiteto pirmininkas











Rolandas Pavilionis

